ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
6 พ.ย. 2558

สรุปภาวะตลาดภาคเช้า : SET แกว่งตัวแคบ – SET แกว่งตัวแคบๆ หลังเกิด Panic sell ย่อยๆ ในช่วงบ่ายวาน ส่วนเช้านี้ยังไม่มีปัจจัยกำหนดทิศทางตลาดนัก ประเด็นสำคัญ รอตัวเลขจ้างงานสหรัฐ คืนนี้ จะเป็นปัจจัยสำคัญถึงการตีความเรื่องแนวโน้มดอกเบี้ยของเฟด ทั้งนี้ SET ปิดตลาดภาคเช้าที่ระดับ 1415.58 จุด +2.42 จุด +0.17% ด้วยมูลค่าซื้อขายที่ระดับ 1.9 หมื่นลบ. โดยกลุ่มหลักปิดบวกเล็กน้อย โดยแบงก์ ICT และพลังงาน +0.3%, +0.2% และ +0.1% ตามลำดับ ด้านตลาดภูมิภาค ส่วนใหญ่อยู่ในแดนลบ
กลยุทธ์ที่แนะนำ :ช่วงบ่าย: คาดแกว่งตัวแคบไปจนถึงมีโอกาสอ่อนตัวลงได้ต่อ โดยหากต่ำกว่า 1410 จุด จะเป็นสัญญาณลบมากขึ้น ส่วนแนวต้านระยะสั้นอยู่ที่ 1420 จุด ประเด็นสำคัญ รอตัวเลขจ้างงานสหรัฐคืนนี้ จะเป็นปัจจัยมีอิทธิพลต่อ SET ช่วงต้นสัปดาห์หน้า กลยุทธ์ หากจะเก็งกำไร เน้นเพียงรอบสั้นๆ และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ APCO (รับ 1.81 ต้าน 1.96 cut 1.76) และ TPCH (รับ 18.60 ต้าน 19.8 cut 18.0)